**УСЛОВИЯ ЗА УЧАСТИЕ ПО НАПРАВЛЕНИЕ**

**“МОБИЛНОСТ”**

1. **ДОПУСТИМИ КАНДИДАТИ**
* Право да кандидатстват за финансиране на проекти по Столична програма"Култура" имат:
1. регистрирани като юридически лица с нестопанска цел;
2. регистрирани като търговци по Търговския закон;
3. регистрирани като кооперации по Закона за кооперациите;
4. юридически лица, създадени със закон или акт на орган на изпълнителната власт;
5. физически лица.
* Кандидатите следва да имат седалище/адресна регистрация на територията на Столична община.
* Юридическият статут на кандидата се доказва с документ за създаване на организацията.
1. **ДОПУСТИМ БРОЙ ПРОЕКТНИ ПРЕДЛОЖЕНИЯ**

Един кандидат има право да кандидатства с един проект в направление и с до два проекта в съответната година.

1. **ДОПУСТИМИ РАЗХОДИ**

По Столична програма „Култура” могат да бъдат финансирани следните видове разходи:

* по модула за международни пътувания на българи зад граница програмата покрива само транспортните разходи по проекта (вкл. разходи за транспорт на художествени произведения и музикални инструменти);
* при гостувания на чуждестранни творци, изпълнители, мениджъри и др. в София програмата покрива разходи за транспорт и настаняване на участниците (вкл. разходи за транспорт на художествени произведения и музикални инструменти);
* по модула за вътрешна мобилност програмата покрива разходи за транспорт и настаняване на участниците (вкл. разходи за транспорт на художествени произведения и музикални инструменти);
* пряко свързани с изпълнението на проектните дейности.
1. **ДОПУСТИМ ПЕРИОД ЗА РЕАЛИЗАЦИЯ НА ПРОЕКТИТЕ:**

Януари 2019 г. - 15 декември 2019 г.

1. **НЯМАТ ПРАВО ДА КАНДИДАТСТВАТ ЗА ФИНАНСИРАНЕ ЛИЦА, КОИТО:**

1. са обявени в несъстоятелност или са в производство по несъстоятелност;

2. се намират в ликвидация;

3. са лишени от право да упражняват търговска дейност;

4. имат парични задължения към държавата или Столична община, освен ако компетентният орган е допуснал разсрочване или отсрочване на задълженията;

5. са осъдени с влязла в сила присъда за престъпление против собствеността или против стопанството, освен ако са реабилитирани;

6. са подпомагани за същия проект или съответната част от него по други програми на Столичния общински съвет или със средства на Столична община по договор;

7. не са изпълнили условия при предходно финансиране от СП „Култура”;

8. са обект на конфликт на интереси, съгласно ЗПУКИ;

9. са служители на общинската администрация.

Справката по отношение липсата на парични задължения към Столична община се прави служебно от Комисията по техническа и административна оценка.

1. **ДОПУСТИМИ ДЕСТИНАЦИИ**

**За вътрешна мобилност**: Населени места на територията на България.

**За външна мобилност**: Приоритет имат пътувания от и до държави в Европа; допустими са пътувания от и до държави от цял свят.